Լևոն Հովհաննիսյան (քաղաքական գործիչ)

Լևոն Հովհաննիսյան (մարտի 19, 1988, Երևան, Հայկական ԽՍՀ, ԽՍՀՄ), հայ կուսակցական, քաղաքական գործիչ, տնտեսագետ-ֆինանսիստ։ Երևանի ավագանու «Իմ քայլը» խմբակցության քարտուղար (2021-2023), Երևանի քաղաքապետի նախկին առաջին տեղակալ(2021-2023) քաղաքապետի նախկին պաշտոնակատար (2023 մարտ-2023 հոկտեմբեր)։ Երևանի ավագանու «Քաղաքացիական պայմանագիր» խմբակցության անդամ(2023 հոկտեմբերի 10-հոկտեմբերի 26)։ Երևանի փոխքաղաքապետ։

Կենսագրություն 
Ծնվել է 1988 թվականի մարտի 19-ին Երևանում։

Կրթություն 

 2005թ. ավարտել է Մոսկվայի թիվ 116 միջնակարգ դպրոցը։
 2005-2009թթ. սովորել է Հայ-ռուսական (սլավոնական) համալսարանի  կիրառական մաթեմատիկա և ինֆորմատիկա ֆակուլտետում և ստացել բակալավրի կոչում։
 2008-2009թթ. եղել է Հայ-ռուսական (սլավոնական) համալսարանի ուսանողական խորհրդի փոխնախագահ։

 2009-2011թթ. սովորել է Հայ-ռուսական (սլավոնական) համալսարանի տնտեսագիտություն և ֆինանսներ ֆակուլտետում և ստացել մագիստրոսի կոչում։

Աշխատանքային գործունեություն 

 2009-2011թթ. աշխատել է «Զարգացման Հայկական Բանկ » ԲԲԸ-ում՝ որպես ֆինանսական շուկաներում գործառնությունների բաժնի մասնագետ։
 2011-2012թթ. աշխատել է «Զարգացման Հայկական Բանկ » ԲԲԸ-ում՝ որպես ֆինանսական շուկաներում գործառնությունների բաժնի առաջատար մասնագետ։
 2014-2016 թթ. աշխատել է «Արդշինբանկ» ՓԲԸ-ում, ֆինանսական շուկաներում գործառնությունների վարչությունում`   Գանձապետարանի առաջատար մասնագետ։
 2016-2017թթ. աշխատել է «Արդշինբանկ» ՓԲԸ-ում, ֆինանսական շուկաներում գործառնությունների վարչությունում`   Գանձապետարանի գլխավոր մասնագետ։
 2017-2018 թթ. աշխատել է «ՎՏԲ Հայաստան բանկ» ՓԲԸ-ում՝ որպես ֆինանսական շուկաներում գործառնությունների բաժնի Գանձապետարանի գլխավոր մասնագետ։
 2018 -2021թթ. աշխատել է «ՎՏԲ Հայաստան բանկ» ՓԲԸ-ում՝ որպես բանկի իրացվելիության և արժութային դիրքերի կառավարման բաժնի, Գանձապետարանի վերլուծաբան։
 2018թ. սեպտեմբերի 23-ին կայացած Երևանի ավագանու արտահերթ ընտրությունների արդյունքում «Իմ քայլը» կուսակցությունների դաշինքի համամասնական ցուցակով ընտրվել է Երևան քաղաքի ավագանու անդամ։
 2018թ. հոկտեմբերից – 2019թ. մարտ եղել է Երևանի ավագանու ֆինանսավարկային և տնտեսական հարցերի մշտական հանձնաժողովի փոխնախագահ։
 2019-2021թթ. եղել է Երևանի ավագանու ֆինանսավարկային և տնտեսական հարցերի մշտական հանձնաժողովի նախագահը։
 2020-2021թթ. եղել է Ամերիկայի Միացյալ Նահանգների զարգացման գործակալության (USAID), Միջազգային կառավարման համակարգերի (Management Systems International) և ՀՀ փոխվարչապետի գրասենյակի համատեղ ծրագրի ղեկավարը (Project Manager):
 2021թ. դեկտեմբերի 28-ի ավագանու նիստում նշանակվել է Երևանի քաղաքապետի առաջին տեղակալ։
 2023 թվականի մարտի 17-ից, Երևանի քաղաքապետ Հրաչյա Սարգսյանի հրաժարականից հետո, մինչև հոկտեմբերի 10-ը եղել է Երևանի քաղաքապետի պաշտոնակատար։
 2023 թվականի սեպտեմբերի 17-ին կայացած Երևանի ավագանու ընտրություններում Քաղաքացիական պայմանագիր կուսակցության համամասնական ցուցակով ընտրվել է Երևանի ավագանու անդամ։
 2023 թվականի հոկտեմբերի 26-ի Երևան քաղաքի ավագանու արտահերթ նիստում նշանակվել է Երևանի փոխքաղաքապետ։
 2023 թվականի հոկտեմբերի 26-ին վայր է դրել Երևան քաղաքի ավագանու մանդատը։

Որակավորումներ 

 2011թ. Հայաստանի Հանրապետության կենտրոնական բանկի կողմից ստացել է Ներդրումային ընկերության և օտարերկրյա ներդրումային ընկերության մասնաճյուղի գործադիր մարմնի ղեկավարի և անդամների, գործադիր տնօրենի տեղակալի, բանկերի և վարկային կազմակերպությունների կողմից ներդրումային ծառայությունների մատուցման համար պատասխանատու ստորաբաժանման ղեկավարի պաշտոններում աշխատելու համար վկայական։
 2012թ. «Microsoft Imagine Cup Armenia» մրցույթում, որպես խմբի ղեկավար, ստացել է 3-րդ տեղի մրցանակ։
 2016թ. ACI – The Financial Markets Association (Փարիզ, Ֆրանսիա)  միջազգային կազմակերպության կողմից ստացել է ACI Dealing– դիլերի որակավորում (Foreign Exchange, Fixed Income, Money Markets,Derivatives, Repos, Asset Liability and Risk Management):
 2017թ. Հայաստանի Հանրապետության կենտրոնական դեպոզիտարիայի կողմից ստացել է արժեթղթերի և բաժնետոմսերի ռեեստրի վարման և պահառության վկայական։
 2019թ. Տնտեսագիտության բարձրագույն դպրոց ազգային հետազոտական համալսարանի (Ռուսաստանի Դաշնություն) և Լյուքսեմբուրգի hամալսարանի կողմից կազմակերպված Challenges for Emerging Economy II ամառային դպրոցի մասնակցի վկայական։

Ընտանիք 
Ամուսնացած է, ունի մեկ զավակ։

Ծանոթագրություններ 

Կենսագրություն
Մարտի 19 ծնունդներ
Երևան քաղաքում ծնվածներ
Հայ-ռուսական (սլավոնական) համալսարանի շրջանավարտներ
Հայ քաղաքական գործիչներ
Երևանի ավագանու 4-րդ գումարման անդամներ
Երևանի ավագանու 5-րդ գումարման անդամներ
Երևանի ավագանու անդամներ
Քաղաքացիական պայմանագիր կուսակցության անդամներ